open-index/open-wikipedia-markdown huggingface dataset:
மும்பை கிழக்கு புறநகர் பகுதிகள்

**மும்பை கிழக்கு புறநகர் பகுதிகள்** மும்பை புறநகர் மாவட்டத்தில்  முலுண்டு, பாண்டுப், காஞ்சுர்மார்க், காட்கோபர், விக்ரோளி, குர்லா, வித்தியாவிகார், பவய், தியோனர் போன்ற பகுதிகளைக் கொண்டது.  மும்பை கிழக்கு புறநகர் பகுதிகள் பெருநகரமும்பை மாநகராட்சியின் L, ME, MW, N, S, T மண்டலங்களில் உள்ளது.  இதனருகே தென்கிழக்கில் செம்பூர், கோவண்டி, மான்குர்து,  டிராம்பே மற்றும் வடலா பகுதிகள் உள்ளது.

## மும்பை கிழக்கு புறநகர் பகுதிகள்
* பாந்த்ரா குர்லா வளாகம்
* முலுண்டு
* பாண்டுப்
* கஞ்சூர்மார்க்
* காட்கோபர்
* விக்ரோளி
* குர்லா
* வித்தியாவிகார்
* செம்பூர்
* டிராம்பே
* மான்குர்து
* பவய்
* தியோனர்
## போக்குவரத்து
### [[தொடருந்து]]
மும்பை கிழக்கு புறநகர் மின்சார இரயில்கள், மும்பை மெட்ரோ இப்பகுதியின் போக்குவரத்திற்கு முக்கியமானதாக உள்ளது. 
### சாலை
கிழக்கு விரைவுச் சாலை இதன் சாலைப் போக்குவரத்தில் முதன்மை இடத்தில் உள்ளது.
## மக்கள் தொகை வளர்ச்சி
2011 இந்திய மக்கள் தொகை கணக்கெடுப்பின் படி,  203.3 சதுர கிலோ மீட்டர் (78.5 சதுர மைல்) பரப்பளவு கொண்ட மும்பை கிழக்கு புறநகர் பகுதியின் மொத்த மக்கள் தொகை 41,60,000 ஆகும். இதன் மக்கள் தொகை அடர்த்தி ஒரு சதுர கிலோ மீட்டர் பரப்பில் 20.000 பேர் வீதம் வாழ்கின்றனர்.

## இதனையும் காண்க
* தெற்கு மும்பை
* மும்பை கிழக்கு புறநகர் பகுதிகள்
* மும்பை மாவட்டம்
* மும்பை புறநகர் மாவட்டம்
* தானே மாவட்டம்

## மேற்கோள்கள்

## அடிக்குறிப்புகள்

* 

பகுப்பு:மும்பை
பகுப்பு:தானே மாவட்டம்
செம்போல் மாவட்டம்

**செம்போல் மாவட்டம்** அல்லது **ஜெம்போல் மாவட்டம்** என்பது (மலாய்: *Daerah Jempol*; ஆங்கிலம்: *Jempol District*; சீனம்: 仁保县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். நெகிரி செம்பிலான் மாநிலத்திலேயே பெரிய மாவட்டம். இந்த மாவட்டத்தின் வடகிழக்கில் பகாங்; கிழக்கில் ஜொகூர் மாநிலங்கள் உள்ளன.

செம்போல் மாவட்டத்தின் இரு முக்கிய நகரங்கள்: பண்டார் ஸ்ரீ செம்போல் *(Bandar Seri Jempol)*; பகாவ் நகரம்.

கோலாலம்பூர் பெருநகரில் இருந்து தெற்கே 137 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து கிழக்கே 70 கி.மீ. தொலைவிலும் அமைந்து உள்ளது. மிக அருகாமையில் உள்ள நகரம் பகாவ் நகர்ம். 21 கி.மீ. தொலைவில் அமைந்து உள்ளது.

மூவார் ஆறும் செர்த்திங் ஆறும் சந்திக்கும் இடத்தில் செம்போல் மாவட்டம் அமைந்து உள்ளது. பழங்காலத்தில் போக்குவரத்துக்கு இந்தச் சந்திப்பு மிக முக்கியப் பங்கு வகித்து உள்ளது.

### தம்பின் முக்கிம்கள்

தம்பின் மாவட்டத்தில் 5 முக்கிம்கள் உள்ளன.

# செலாய் *(Jelai)*
# கோலா செம்போல் *(Kuala Jempol)*
# ரொம்பின் *(Rompin)*
# செர்த்திங் லிலிர் *(Serting Ilir)*
# செர்த்திங் உலு *(Serting Ulu)*

## போக்குவரத்து

நெடுஞ்சாலை  (*Malaysia Federal Route 10*); ஜெம்போல் மாவட்டத்தில் முக்கிய சாலையாகும். இந்தச் சாலை பகாவ் நகரத்தின் வழியாகச் சென்று பண்டார் ஸ்ரீ செம்போலைத் தொட்டு, அப்படியே பகாங் தெமர்லோ நகரத்தை அடைகிறது.

பெரா நெடுஞ்சாலை (*Bera Highway*) ; செம்போல் தொகுதியைக் கிழக்கு - மேற்குத் திசையாக வெட்டிச் செல்கிறது. இந்தச் சாலை செர்த்திங்கில் தொடங்கி, பின்னர் தெற்கு பகாங்கில் உள்ள பண்டார் துன் அப்துல் ரசாக் நகரத்திற்கு அருகே முடிவு அடைகிறது.

நெடுஞ்சாலை  (*Malaysia Federal Route 13*); கோலா பிலா தொகுதியில் பகாவ் நகரத்தையும் சுவாசே நகரத்தையும் இணைக்கிறது.

பகாவ் தொடருந்து நிலையம் தான், இந்த செம்போல் மாவட்டத்திற்கு சேவை செய்யும் முதன்மை தொடருந்து நிலையம் ஆகும்.

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) போர்டிக்சன் மாவட்டத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.

## தம்பின் மாவட்டத்தின் சட்டமன்றத் தொகுதிகள்

தம்பின் மாவட்டத்தின் சட்டமன்றத் தொகுதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.

## செம்போல் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; செம்போல் மாவட்டத்தில் *(Jempol District)* 11 தமிழ்ப்பள்ளிகள் உள்ளன. 978 மாணவர்கள் பயில்கிறார்கள். 141 ஆசிரியர்கள் பணியாற்றுகிறார்கள்.

## காட்சியகம்

File:Tuanku Muhriz Mosque.jpg|துவாங்கு முக்ரிஸ் பள்ளிவாசல்
File:KTM Bahau 02.jpg|பகாவ் இரயில் நிலையம்
File:Sri Mangala Chamundi Temple.jpg|மங்கள சாமுண்டி ஆலயம்
File:Pusat Membeli Belah Bahau.jpg|பகாவ் வணிக மையம்


## நெகிரி செம்பிலான் மாநிலத்தில் உள்ள மாவட்டங்கள்
* **[[செலுபு மாவட்டம்]]** 
* **செம்போல் மாவட்டம்** 
* **[[கோலா பிலா மாவட்டம்]]**
* **[[போர்டிக்சன் மாவட்டம்]]**
* **[[ரெம்பாவ் மாவட்டம்]]**
* **[[சிரம்பான் மாவட்டம்]]**
* **[[தம்பின் மாவட்டம்]]**

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:நெகிரி செம்பிலான் மாவட்டங்கள்‎
பிரீனே

**பிரீனே** ( *Priene*, ; ) என்பது பண்டைய கிரேக்க நகரமான ஐயோனியா (மற்றும் ஐயோனியன் கூட்டமைப்பின் உறுப்பினர்) மைக்கேலின் செங்குத்து சரிவின் அடிவாரத்தில், சுமார்  ) தொலைவில், மாயண்டர் நதியின் போக்கிற்கு வடக்கே (இப்போது Büyük Menderes அல்லது "பிக் மேண்டர்" என்று அழைக்கப்படுகிறது) அமைந்துள்ளது. இது பண்டைய அந்தியாவிலிருந்து 67 கிலோமீட்டர் (42 மை) தொலைவிலும், பண்டைய அனியோனிலிருந்து 15 கிலோமீட்டர் (9.3 மைல்) தொலைவிலும், பண்டைய மிலேட்டசிலிருந்து 25 கிலோமீட்டர் (16 மைல்) தொலைவிலும் இருந்தது. இந்த நகரம் கடல் கடற்கரையில் உருவாக்கப்பட்டது. இது கடல் மட்டத்திலிருந்து 380 மீட்டர் (1,250 அடி) உயரம் வரை செங்குத்தான சரிவுகள் மற்றும் அதன்மேல் உருவாக்கப்பட்டது.  பல நூற்றாண்டுகளாக வளைகுடாவில் வந்து படிந்த ஆற்று வண்டல் காரணமாக, நகரம் இப்போது கடற்கரையில் இருந்து தள்ளி உள்நாட்டுப் பகுதியாகி உள்ளது. இது  துருக்கியின் அய்டன் மாகாணத்தின் சோக் மாவட்டத்தில் உள்ள நவீன கிராமமான குல்லுபாஹே டுரூனுக்கு மேற்கே சற்று தொலைவில் அமைந்துள்ளது.

பிரீனே உயர்தர எலனியக் கலை மற்றும் கட்டிடக்கலையின் தளமாக அறியப்படுகிறது. தீபகற்பமான இப்பகுதியில் இரண்டு துறைமுகங்கள் இருந்ததாக நம்பப்படுகிறது. இந்த நகரமானது ஒப்பீட்டளவில் வரையறுக்கப்பட்ட அளவு கொண்டதன் காரணமாக பிரைன் எப்போதும் பெரிய அளவில் அரசியல் முக்கியத்துவம் கொண்டதாக இருக்கவில்லை. ஏனெனில் நான்கிலிருந்து ஐந்தாயிரம் மக்கள் இப்பகுதியில்  வசித்துவந்தனர் என்று நம்பப்படுகிறது. நகரம் நான்கு மாவட்டங்களாக பிரிக்கபட்டிருந்தது. முதலில் அரசியல் மாவட்டம், இது *பொலியூட்டிரியன்* மற்றும் *பிரிடேனியன்* ஆகியவற்றைக் கொண்டது. அடுத்து நாடகம் கொண்ட பண்பாட்டு மாவட்டம், இது அகோராவை கொண்டிருந்தது. அடுத்து வணிக மாவட்டம். இறுதியாக சமயம் சார்ந்த மாவட்டம், இதில் சியுசு, டிமிடர் மற்றும் மிக முக்கியமாக, அதீனா கோயில் ஆகியவற்றுக்கு அர்ப்பணிக்கப்பட்ட சிற்றாலயங்களைக் கொண்டு இருந்தது.

## குறிப்புகள்

பகுப்பு:Coordinates on Wikidata
பகுப்பு:அய்டன் மாகாண வரலாறு
பகுப்பு:பண்டைய கிரேக்கம்
பகுப்பு:டெலியன் கூட்டணி உறுப்பினர்கள்
கங்கு பாபா

**கங்கா பாபா** (**Ganga Baba)**  1857 ஆம் ஆண்டு இந்தியக் சுதந்திரப் போராட்டத்தில் பங்கேற்ற சுதந்திரப் போராட்ட வீரர் ஆவார். உத்தரபிரதேச மாநிலம் பித்தூர் கிராமத்தைச் சுற்றியுள்ள வால்மீகி சமூகத்தைச் சேர்ந்தவர். கங்கு பாபா என்ற பெயராலும் இவர் அழைக்கப்படுகிறார். 

## வாய்வழி மரபில் கதை
கங்கு பாபாவின் வீரம் மற்றும் நற்செயல்கள் பற்றி பல கதைகள் உள்ளன. அவர் முதுகில் இறந்த புலியுடன் காட்டில் இருந்து திரும்பிக் கொண்டிருந்த போது. நானா சாகேப் பேசுவா பின்னர் பிதூர் மன்னர் அந்த இடத்திலிருந்து தனது படையுடன் கடந்து சென்றார்.  கங்குபாபா முதுகில் புலியுடன் இருப்பதைக்  பேசுவா கண்டார்.  இக்காட்சியால் பேசுவா மிகவும் ஈர்க்கப்பட்டார். கங்கு பாபா ஏற்கனவே ஆங்கிலேயர்களுக்கு எதிராக ஒரு போரைத் தொடங்கியிருந்ததால்  தனது இராணுவத்தில் சேரும்படி கேட்டுக் கொண்டார். கங்கு பாபா உடனடியாக கோரிக்கையை ஏற்றுக்கொண்டார். 

பித்தூருக்கு அருகிலுள்ள கிராமங்களில் உள்ள தலித்துகளின் வாய்வழி மரபுகளின்படி, இவர் மட்டும் தனது வாளால் 150 பிரிட்டிசு வீரர்களைக் கொன்றார். இச்செயல் ஆங்கிலேயர்களுக்கு எரிச்சலை ஏற்படுத்தியது.  கங்கு பாபாவை  உயிருடன் கைது செய்ய அல்லது பிணமாக கொண்டுவர சுற்றறிக்கை வெளியிட்டனர். இறுதியில், இவர் கைது செய்யப்பட்டார். பிரிட்டிசு வீரர்கள் இவரை ஒரு குதிரையில் கட்டி கான்பூர் வரை இழுத்துச் சென்றனர். பின்னர் இவரை சுன்னிகஞ்சில் தூக்கிலிட்டனர்.  

## மேற்கோள்கள்

 
பகுப்பு:1859 இறப்புகள்
பகுப்பு:இந்தியப் புரட்சியாளர்கள்
சித்தி விநாயகர் கோயில், மும்பை

**சித்தி விநாயகர் கோயில்** (**Shree Siddhivinayak Ganapati Mandir**) இந்தியாவின் மகாராட்டிரா மாநிலத்தின் தலைநகரான மும்பை மாநகரத்தின்  பிரபாதேவி பகுதியில் அமைந்த இந்துக்  கோயில் ஆகும். It was originally built by Laxman Vithu and Deubai Patil on 19 November 1801. It is one of the richest temples in India.
இக்கோயில் 19 நவம்பர் 1801 அன்று நிறுவப்பட்டது. சித்தி விநாயகர் கோயில் அறக்கட்டளை இக்கோயிலை நிர்வகிக்கிறது. 
## மேற்கோள்கள்

பகுப்பு:மும்பையின் வழிபாட்டுத தலங்கள்
பிரபாதேவி, மும்பை

**பிரபாதேவி** (**Prabhadevi**) இந்தியாவின் மகாராட்டிரா மாநிலத்தின் தலைநகரான மும்பை நகரத்தின் தெற்கு மும்பை பகுதியில் அமைந்த குடியிருப்புப் பகுதியாகும். இதன் வடக்கில் தாதர் பகுதியும், தெற்கில் வொர்லி பகுதியும், மேற்கில் அரபுக் கடலும் உள்ளது. பிரபாதேவி பகுதி சயானி ரோடு சந்திப்பிலிருந்து துவங்கி,  பாபாசாகிப் வொர்லிகர் சதுக்கத்தில் முடிகிறது.
இகு புகழ் பெற்ற சித்தி விநாயகர் கோயில் உள்ளது.
இங்கு பிரபாதேவி புறநகர் மின்சார இரயில் நிலையம் உள்ளது. 
## மேற்கோள்கள்

பகுப்பு:மும்பை
சாமோஸ்

**சாமோஸ்** (*Samos* (, also ;  ) என்பது கிரேக்கத்தின் ஒரு தீவு ஆகும். இது கிழக்கு ஏஜியன் கடலில்,  சியோசுக்கு தெற்கே,  பத்மோஸ் மற்றும் டோடகநிசுக்கு வடக்கேயும்,  மேற்கு துருக்கியின் கடற்கரையில் இருந்து சுமார்  அகலமான  மைக்கேல் ஜலசந்தியால் பிரிக்கபட்டுள்ளது.  இது வடக்கு ஏஜியன் பிராந்தியத்தின் ஒரு தனி பிராந்திய அலகு மற்றும் பிராந்திய அலகின் ஒரே நகராட்சி ஆகும்.

பண்டைய காலத்தில், சமோஸ் செல்வ வளமிக்க மற்றும் சக்திவாய்ந்த நகர அரசாக இருந்தது.  இதன் திராட்சைத் தோட்டங்கள் மற்றும் ஒயின் உற்பத்திக்கு பெயர் பெற்றது.  இது பழங்கால பொறியியல் அதிசயமான யூபாலினியன் நீர்வழியை உள்ளடக்கியது. மேலும் இது யுனெஸ்கோவின் உலக பாரம்பரிய களமான பித்தகோரியன் மற்றும் சாமோசின் எராயன் ஆகியவற்றின் அமைவிடமாகும். சாமோஸ் தீவானது கிரேக்க தத்துவஞானியும்,  கணிதவியலாளருமான பித்தகோரஸின் பிறப்பிடமாகும், அவரின் பெயராலேயே பித்தேகோரசு தேற்றம் அழைக்கப்படுகிறது. மெய்யிலாளர்களான சமோஸ் மற்றும் எபிகியூரசு மற்றும் பூமி சூரியனைச் சுற்றி வருகிறது என்று முன்மொழிந்த முதல் நபரும் வானியலாளருமான  சாமோசின் அரிசுட்டார்க்கசு ஆகியோர் சாமோசை சேர்ந்தவர்களாவர். சாமியான் ஒயின் பழங்காலத்தில் இருந்தே புகழ்பெற்றது. மேலும் இன்னும் இத்தீவில் தயாரிக்கப்படுகிறது.

1835 ஆம் ஆண்டு முதல்  இந்த தீவு உதுமானியப் பேரரசின் ஆட்சியின் கீழ்  அரை-தன்னாட்சி அதிபரால் நிர்வகிக்கப்பட்டது. இத்தீவு 1912 ஆம் ஆண்டு கிரேக்க நாட்டுடன் இணைக்கப்படும் வரை இந்நிலையே நீடித்தது. 

## படக்காட்சியகம்

படிமம்:Samos town - Archaeological museum and Municipal building.jpg|வத்தியில் உள்ள நகரமண்டபம் மற்றும் தொல்பொருள் அருங்காட்சியகம்
படிமம்:Samos town Agios Spyridonas church 01.jpg|செயின்ட் ஸ்பைரிடன், சமோஸ் நகரம்
படிமம்:Former tobacco factory, Samos Town. - panoramio.jpg|பழைய புகையிலை தொழிற்சாலை, சமோஸ் நகரம்
படிமம்:Kokkari Sea Beach.JPG|கொக்கரி கடற்கரை
படிமம்:FlughafenSamos.jpg|சமோஸ் பன்னாட்டு வானூர்தி நிலையம்


## குறிப்புகள்
 
பகுப்பு:கிரேக்கத் தீவுகள்
பகுப்பு:Coordinates on Wikidata
பகுப்பு:கிரேக்க மொழி வார்த்தைகளைக் கொண்ட கட்டுரைகள்
சாமோசின் எராயன்

**சாமோசின் எராயன்** (*Heraion of Samos*) என்பது கிரேக்க நாட்டின், தீவான சாமோசில் உள்ள பண்டைய நகரமான சாமோசின் (நவீன பித்தகோரியன்) தென்மேற்கே 6 கி.மீ. தொலைவில் ஹீரா தேவிக்கு அமைக்கபட்டு இருந்த ஒரு பெரிய கோயில் ஆகும். இது இம்ப்ராசோஸ் ஆற்றின் தாழ்வான, சதுப்பு நிலத்தில், அது கடலுக்குள் நுழையும் இடத்திற்கு அருகில் அமைந்துள்ளது. இங்கு உள்ள  உள்ள தொன்மையான கோவில் பிரம்மாண்டமான  அயனி கோவில்களில் முதன்மையானது, ஆனால் இந்த தளத்தில் இதன் முன்னோடி கோயில் கி.மு. 8 ஆம் நூற்றாண்டு  அல்லது அதற்கு முந்தைய காலத்தைச் சேர்ந்தது. கோயிலின் இடிபாடுகள் கொண்ட தளம், இதன் ஒரே நிற்கும் நெடுவரிசை தூணுடன், 1992 இல் அருகிலுள்ள பித்தகோரியனுடன் இணைந்து யுனெஸ்கோ உலக பாரம்பரிய தளமாக அறிவிக்கப்பட்டது.

## குறிப்புகள்

பகுப்பு:கிரேக்கத்தில் உள்ள உலக பாரம்பரியக் களங்கள்
பகுப்பு:Coordinates on Wikidata
சர்ச் கேட்

**சர்ச்கேட்** (**Churchgate**)  இந்தியாவின் மகாராட்டிரா மாநிலத்தின் தலைநகரான மும்பை மாநகரத்தின் தெற்கு மும்பை பகுதியில் அமைந்துள்ளது. 1863ல் இடிக்கப்பட்ட புனித தாமஸ் பேராலயத்தின் நுழைவாயிலாக இருந்தது.சர்ச்கேட் பகுதியில் வணிக வளாகங்கள் நிறைந்த நாரிமன் பாயிண்ட் உள்ளது. இங்கு சர்ச் கேட் தொடருந்து நிலையம் அமைந்துள்ளது.

## கல்லூரிகள்
* ஜம்னாலால் பஜாஜ் மேலாண்மை நிறுவனம் 
* எச். ஆர். வணிகம் & பொருளாதாரக் கல்லூரி  
* மும்பை அரசு சட்டக் கல்லூரி 
* கிஷ்ண்சந்த் செல்லாராம் கல்லூரி 
* கே. சி. சட்டக் கல்லூரி 
* ஜெய் ஹிந்த் கல்லூரி 
* சைதன்யம் கல்லூரி 
* எல்பின்ஸ்டன் கல்லூரி 
*SNDT மகளிர் பல்கலைக்கழகம்

## மேற்கோள்கள்

பகுப்பு:மும்பை
பகுப்பு:மும்பை மாவட்டம்
பிசுமத் பாசுபைடு

**பிசுமத் பாசுபைடு** (*Bismuth phosphide*) என்பது BiP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிசுமத்தும் பாசுபரசும் சேர்ந்து இச்சேர்மம் உருவாகிறது. 
## தயாரிப்பு
சோடியம் பாசுபைடும் தொலுயீனிலுள்ள (0 பாகை செல்சியசு) பிசுமத் முக்குளோரைடும் வினையில் ஈடுபட்டு பிசுமத்து பாசுபைடு சேர்மத்தை உருவாக்குகின்றன. :

::Na3P + BiCl3 -> BiP + 3NaCl 

## இயற்பியல் பண்புகள்
பிசுமத் பாசுபைடு காற்றில் எரியும்.  
கார்பனீராக்சைடு சூழலில்  சூடாக்கப்படும் போது  படிப்படியாக பாசுபரசு ஆவியாகும் தன்மை காணப்படுகிறது.

## வேதியியல் பண்புகள்
நீருடன் சேர்த்து பிசுமத் பாசுபைடை கொதிக்க வைத்தால் பிசுமத் பாசுபைடு ஆக்சிசனேற்றம் அடைகிறது. வலிய அமிலங்கள் அனைத்திலும் பிசுமத் பாசுபைடு கரையும்.

## பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் பிசுமத் பாசுபைடு ஒரு குறைக்கடத்தியாகப் பயன்படுத்தப்படுகிறது.

## மேற்கோள்கள்

பகுப்பு:பிசுமத் சேர்மங்கள்
பகுப்பு:பாசுபரசு சேர்மங்கள்
பகுப்பு:பாசுபைடுகள்
பகுப்பு:குறைக்கடத்திகள்
உரியங்கடை

**உரியங்கடை** என்பவர் மங்கோலியப் பேரரசில் பணியாற்றிய உரியங்கை இனத் தளபதி ஆவார். சாங் அரசமரபுக்கு எதிராக மங்கோலியப் பேரரசு நடத்திய பல தாக்குதல்களுக்கு இவர் தலைமை தாங்கினார். மங்கோலியர்களின் வியட்னாம் மீதான முதல் படையெடுப்புக்கும் இவர் தலைமை தாங்கினார். இவர் தந்தை சுபுதை. மங்கோலியத் தளபதி மற்றும் ஆளுநர் அசு இவரின் மகன் ஆவார்.

## வாழ்க்கை மற்றும் ஐரோப்பியப் படையெடுப்புகள்
இவர் சுபுதைக்கு மகனாக 1201ஆம் ஆண்டு பிறந்தார். இவரது பழங்குடியினத்தின் பெயர் உரியாங்கை ஆகும். இதன் காரணமாக உரியாங்கடை என்று இவருக்கு பெயர் வைக்கப்பட்டது. இவரது பெரியப்பா மற்றொரு மங்கோலியத் தளபதி செல்மே ஆவார். ஒரு நாட்டுப்புறக் கதையின்படி தன்யூபு ஆற்றங்கரையில் தனது மகன் உரியாங்கடை கையால் இறக்க வேண்டுமென சுபுதை விரும்பியதாகக் கூறப்படுவதுண்டு.

1241ஆம் ஆண்டு மங்கோலியர்களின் கிழக்கு ஐரோப்பா மீதான படையெடுப்பில் இவர் ஒரு சிறந்த தளபதியாக செயல்பட்டார். பிரெஞ்சு சீனவியலாளரான ஜீன்-பியரி அபெல்-ரெமுசட்டின் கூற்றுப்படி, இவர் கீவ ருஸ், போலந்து மற்றும் செருமானிய நிலங்களின் மீதான மங்கோலியப் படையெடுப்பில் கலந்து கொண்டார். பிறகு சீனாவுக்கு அனுப்பப்பட்டார்.

## உசாத்துணை

பகுப்பு:மங்கோலியத் தளபதிகள்
பகுப்பு:1201 பிறப்புகள்
ஓல்மியம் பாசுபைடு

**ஓல்மியம் பாசுபைடு** (Holmium phosphide) என்பது HoP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியமும்ம் பாசுபரசும் சேர்ந்து இச்சேர்மம் உருவாகிறது. இது தண்ணீரில் கரையாது. அடர் நிறத்தில் படிகங்களாக உருவாகும்.
## தயாரிப்பு
வெற்றிடத்தில் அல்லது மந்த வாயுச் சூழலில் தூளாக்கப்பட்ட ஓல்மியத்தையும் சிவப்பு பாசுபரசையும் சேர்த்து சூடாக்கினால் ஓல்மியம் பாசுபைடு உருவாகிறது. 
 
:: Ho + P -> HoP 

## இயற்பியல் பண்புகள்
ஓல்மியம் பாசுபைடு கனசதுர வடிவத்தில் அடர்நிறப் படிகங்களாக உருவாகிறது. காற்றில் நிலைப்புத்தன்மை கொண்ட இது நீரில் கரையாது.
 
சோடியம் குளோரைடு கட்டமைப்பில் உள்ள மோனோநிக்டைடு என்ற அரிய வகை சேர்மங்களுடன் இது வகைப்படுத்தப்படுகிறது.
தாழ்வெப்பநிலைகளில் ஓல்மியம் பாசுபைடு அயக் காந்தப் பண்புடன் காணப்படுகிறது. 

## வேதியியல் பண்புகள்
நைட்ரிக் அமிலத்துடன் ஓல்மியம் பாசுபைடு தீவிரமாக வினைபுரிகிறது.

## பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் பிசுமத் பாசுபைடு ஒரு குறைக்கடத்தியாகப் பயன்படுத்தப்படுகிறது.
 
## மேற்கோள்கள்

பகுப்பு:ஓல்மியம் சேர்மங்கள்
பகுப்பு:பாசுபைடுகள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
கர், மும்பை

**கர்** (**Khar**) இந்தியாவின் மகாராட்டிரா மாநிலத்தின் தலைநகரான மும்பை பெருநகரப் பகுதியாகும். இது மும்பை புறநகர் மாவட்டத்தில் உள்ள சாந்தகுருஸ் அருகே உள்ளது. கர் பகுதி கர் கிழக்கு மற்றும் கர் மேற்கு என இரண்டாகப் பிரிக்கப்பட்டுள்ளது.

## கல்வி நிலையங்கள்
* போதர் பன்னாட்டு பள்ளி (IB & CAIE)
* கர் மாநகராட்சி பள்ளி 
* எஸ் டி எலியாஸ் உயர்நிலைப்பள்ளி  
* பி. பி. எம் உயர்நிலைப்பள்ளி  
* புனித இருதய ஆடவர் பள்ளி 
*கர் கல்விக் கழக கலைக் கல்லூரி  
* கமலா உயர்நிலைப்பள்ளி மற்றும் இளையோர் கல்லூரி 
* ஆர். வி. தொழில்நுட்ப உயர்நிலைப்பள்ளி 
* குரு நானக் உயர்நிலைப்பள்ளி 
* அனுயோக் வித்தியாலயம்
## மேற்கோள்கள்

பகுப்பு:மும்பை
பகுப்பு:மும்பை புறநகர் மாவட்டம்
பித்தகோரியன்

**பித்தகோரியன்** (*Pythagoreion*) என்பது கிரேக்க நாட்டின், சாமோஸ் தீவில் உள்ள பண்டைய நகரமான சமோசின் தொல்லியல் தளமாகும். இது நவீன நகரமான பித்தகோரியோ பகுதியில் அமைந்துள்ளது, அதிலிருந்து இதன் நவீன பெயர் வந்தது.

இந்த தொல்லியல் தளத்தில் பண்டைய கிரேக்க மற்றும் உரோமானிய நினைவுச்சின்னங்கள் மற்றும் புகழ்பெற்ற பழங்கால சுரங்கப்பாதை, யூபலினோஸ் சுரங்கம் அல்லது யூபலினியன் நீர்வழி ஆகியவை உள்ளன. சாமோசின் எராயன் உடன் சேர்த்து பித்தகோரியன் யுனெஸ்கோவின் உலக பாரம்பரிய தளமாக 1992 இல் அறிவிக்கப்பட்டது.

## குறிப்புகள்

பகுப்பு:கிரேக்கத்தில் உள்ள உலக பாரம்பரியக் களங்கள்
பகுப்பு:Coordinates on Wikidata
பகுப்பு:பண்டைய கிரேக்க கட்டிடங்களும், கட்டமைப்புகளும்
மசாகன்

**மசாகோன்** (**Mazagaon**)) இந்தியாவின் மகாராட்டிரா மாநிலத்தின் தலைநகரமான மும்பை நகரத்தில் உள்ள தெற்கு மும்பையின் ஏழு தீவுகளில் ஒன்றாகும். அரபுக் கடற்கரையில் அமைந்த மசாகோனில்  **மும்பை துறைமுகம்**  மற்றும் மசாகன் கப்பல் கட்டும் நிறுவனம் உள்ளது. 
இதன் தெற்கில் வாடிபந்தர், டோங்கிரி மற்றும் ஜெ. ஜெ மருத்துவமனையும், கிழக்கில் தாருகானா பகுதியும், வடக்கில் ரியாய் ரோடு, கோதப்தியே பகுதிகள் உள்ளது. 
## மேற்கோள்கள்

• Matharpacady Village website

பகுப்பு:மும்பை
சமாரியம்(II) குளோரைடு

**சமாரியம்(II) குளோரைடு** (*Samarium(II) chloride*) என்பது SmCl2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் குளோரினும் சேர்ந்து இச்சேர்மம் உருவாகிறது. கீட்டோன்-நடுநிலை வகிக்கிகும் உள்ளிழுத்தல் வினையில் உருபு உற்பத்தி செய்யும் முகவராக சமாரியம்(II) குளோரைடு பயன்படுத்தப்படுகிறது.

## தயாரிப்பு
சமாரியம்(III)  குளோரைடை சமாரியம் உலோகத்துடன் சேர்த்து வெற்றிடத்தில் 800 முதல் 900 பாகை செல்சியசு வெப்பநிலையில் ஒடுக்க வினைக்கு உட்படுத்துவது அல்லது ஐதரசன் வாயுவுடன் 350 பாகை செல்சியசு வெப்பநிலையில் வினைப்படுத்துவது போன்ற முறைகளில் சமாரியம்(II) குளோரைடு தயாரிக்கப்படுகிறது. :

:2 SmCl3 + Sm → 3 SmCl2

:2 SmCl3 + H2 → 2 SmCl2 + 2 HCl

சமாரியம்(III)  குளோரைடை இலித்தியம் உலோகம் அல்லது நாப்தலீனில் உள்ள டெட்ரா ஐதரோ பியூரான் உடன் சேர்த்து ஒடுக்க வினைக்கு உட்படுத்தியும் சமாரியம்(II)  குளோரைடை தயாரிக்க முடியும். :

: SmCl3 + Li → SmCl2 + LiCl
சோடியம் உலோகத்துடனும் இதைப் போன்றதொரு வினையே நிகழ்கிறது. 
## கட்டமைப்பு
சமாரியம்(II)  குளோரைடு PbCl2 (காட்டுணைட்டு) கட்டமைப்பை ஏற்றுக் கொள்கிறது. 

## மேற்கோள்கள்

பகுப்பு:சமாரியம்(II) சேர்மங்கள்
பகுப்பு:குளோரைடுகள்
பகுப்பு:கனிம வேதியியல் சேர்மங்கள்
திருவனபட்டி

**திருவனபட்டி** (*Thiruvanapatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது திருவனபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 43 கிலோமீட்டர் தொலைவிலும், ஊத்தங்கரையில் இருந்து 20  கிலோமீட்டர் தொலைவிலும், மாநிலத் தலைநகரான சென்னையிலிருந்து  264 கிலோமீட்டர் தொலைவிலும் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 	697, மொத்த மக்கள் தொகை 2868, இதில் 1484 ஆண்களும், 1384 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 62.6 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
கேமில் கெல்லர்

**கேமில் கெல்லர்** (*Camill Heller*)(26 செப்டம்பர் 1823 - 25 பிப்ரவரி 1917) என்பவர் விலங்கியல் மற்றும் உடற்கூறியல் நிபுணர் ஆவார் .

கெல்லர் தற்போது செக் குடியரசில் உள்ள போகிமியாவின் தெப்லிட்சில் உள்ள சோபோசில்பெனில் பிறந்தார். இவர் வியன்னாவில் 1849-ல் மருத்துவ ஆய்வுகள் குறித்து முனைவர் பட்டம் பெற்றார். கெல்லர் விலங்கியல் மற்றும் உடற்கூறியல் ஒப்பீட்டுத் துறைப் பேராசிரியராக போலந்தில் உள்ள கிராகோவில் பல்கலைக்கழகத்தில் 1858 முதல் 1863 வரையும் பின்னர் தனது ஓய்வு வரை (4894) ஆஸ்திரியாவில் உள்ள இன்ஸ்பிரக்கில் பல்கலைக்கழகத்தில் பணியாற்றினார்.

கெல்லர் ஓடுடைய கணுக்காலிகளில் நிபுணத்துவம் பெற்றிருந்தபோதிலும், பிரையோசூவா, முட்தோலி, கடற்சிலந்தி மற்றும் கடற்குடுவைகளிலும் ஆய்வு மேற்கொண்டுள்ளார்.

## மேற்கோள்கள்

பகுப்பு:ஆஸ்திரிய அறிவியலாளர்கள்
பகுப்பு:1917 இறப்புகள்
பகுப்பு:1823 பிறப்புகள்
மேக்ரோபிராக்கியம் சிறீலெங்கன்சி

**மேக்ரோபிராக்கியம் சிறீலெங்கன்சி** (*Macrobrachium srilankense*) என்பது பேலிமோனிடே குடும்பத்தில் உள்ள ஒரு இறால் சிற்றினமாகும். இந்த சிற்றினத்தின் அறிவியல் பெயர் முதன்முதலில் 1979-ல் கோசுடாவால் வெளியிடப்பட்டது.

## மேற்கோள்கள்


பகுப்பு:மேக்ரோபிராக்கியம்
கண்டதேவி எஸ். அழகிரிசாமி

**கண்டதேவி சு. அழகிரிசாமி** (*Kandadevi S. Alagiriswamy*, 21 ஏப்ரல் 1925 – 13 அக்டோபர் 2000) தமிழக வயலின் இசைக்கலைஞர் ஆவார்.

## இளமை வாழ்க்கை
இந்தியா, தமிழ் நாடு மாநிலம், சிவகங்கை மாவட்டம், தேவகோட்டை நகருக்கு அண்மையில் உள்ள கண்டதேவி என்னும் ஊரில் 1925 ஆம் ஆண்டு ஏப்ரல் மாதம் 21-ந் திகதி சுந்தரராஜ ஐயங்கார், அலமேலு அம்மாள் தம்பதியருக்கு மகனாகப் பிறந்தார்.

ஆரம்ப இசைப்பயிற்சியை அவரது தாத்தாவான ஸ்ரீநிவாச ஐயங்காரிடமும், கண்டதேவி செல்லம் ஐயங்காரிடமும் பெற்றார். பின்னர் வயலின் இசைக்கலைஞர் டி. சௌடையா அவர்களிடம் மேலதிக பயிற்சி பெற்றார்.

## தொழில் வாழ்க்கை
மைசூரில் அவரது குரு டி. சௌடையாவின் வயலின் கச்சேரி நடைபெற்றபோது அவருடன் கூடவே வயலின் வாசித்தது இவரது அரங்கேற்ற நிகழ்ச்சியாக அமைந்தது.

அக்காலத்தில் புகழ்பெற்ற இசைக் கலைஞர்களான எம். எஸ். சுப்புலட்சுமி, எம். எல். வசந்தகுமாரி, பி. எஸ். நாராயணசாமி, இன்னும் பலருக்கும் பக்கவாத்தியமாக வயலின் வாசித்திருக்கிறார்.

1982 ஆம் ஆண்டில் லண்டனில் நடைபெற்ற இந்திய விழாவில் எம். எஸ். சுப்புலட்சுமி பாடியபோது அவருக்குப் பக்கவாத்தியமாக வயலின் வாசித்தார். அமெரிக்கா, இங்கிலாந்து, யப்பான், சிங்கப்பூர், இலங்கை போன்ற பல நாடுகளில் .நடைபெற்ற இசைக் கச்சேரிகளில் இவர் வயலின் வாசித்துள்ளார்.

## விருதுகளும் பாராட்டுகளும்
* சங்கீத நாடக அகாதமி விருது (வயலின்), 1991
* தமிழ் நாடு அரசு வழங்கும் கலைமாமணி விருது (1978)
* காஞ்சி காமகோடி பீடம் வழங்கிய 'தந்தி நாத விசாரத' விருது 
* இசை, கலைகள் அகாதமி வழங்கிய 'வாத்ய ரத்னா' விருது

## இறப்பு
2000 ஆம் ஆண்டு அக்டோபர் 13-ந் திகதி சென்னையில் காலமானார். அப்போது அவருக்கு வயது 75.

## மேற்கோள்கள்

## வெளி இணைப்புகள்
*  - எம். எஸ். சுப்புலட்சுமிக்குப் பக்கவாத்தியமாக வயலின் வாசிக்கிறார்
*  - அழகிரிசாமி வயலின் வாசிக்கிறார். (அவரது முகத்தோற்றம் தெரிகிறது)

பகுப்பு:1925 பிறப்புகள்
பகுப்பு:2000 இறப்புகள்
பகுப்பு:இந்திய வயலின் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டு இசைக்கலைஞர்கள்
பகுப்பு:ஊர்ப் பெயரால் அறியப்படும் மக்கள்
மேக்ரோபிராக்கியம் இசுகேபரிகுலம்

**மேக்ரோபிராக்கியம் இசுகேபரிகுலம்** (*Macrobrachium scabriculum*) என்பது இந்தோ-பசிபிக் பகுதியில் பரவலாகக் காணப்படும் நன்னீர் இறால் ஆகும்.

## விளக்கம்
***மேக்ரோபிராக்கியம் இசுகேபரிகுலம்*** என்பது இந்தோ-பசிபிக் பகுதியில் பரவலாக காணப்படும் நன்னீர் இறால் ஆகும். இது மேக்ரோபிராக்கியம் பேரினத்தினைச் சார்ந்தது. இந்த இறால் கோதா நதி இறால் என்றும் அழைக்கப்படுகிறது. 

## பரம்பல்
***மேக்ரோபிராக்கியம் இசுகேபரிகுலம் இ***லங்கையிலும் தென்னிந்தியாவின் சில இடங்களிலிருந்தும் தென்கிழக்கு ஆசிய நாடுகளிலிருந்தும் அறியப்படும் ஒரு பரவலான சிற்றினமாகும். இது பிலிப்பீன்சின் கிழக்குப் பகுதிவரை காணப்படுகிறது. இந்த இறால் இந்தியாவில் பலபகுதிகளில் உள்ள ஆறுகளில் காணப்படுவதாக ஆய்வுகள் தெரிவிக்கின்றன. 

## உயிரியல்
ஆண் இறால்களின் உடலின் மொத்த நீளம் சுமார் 6.5 செ. மீ. ஆக இருக்கும். இது பெண் இறாலில் சுமார் 5 ஆகும். ஆண்களின் இரண்டாவது மார்புக்காலில் ஒரு வகையான உரோமங்கள் காணப்படுகின்றன. *மே. இசுகேபரிகுலம்* உற்பத்தி செய்யப்படும் முட்டையின் அளவு சிறியதாக, பழுப்பு நிறத்தில், நீள்வட்ட வடிவில் உள்ளன. முட்டையிலிருந்து வெளிவரும் இளம் உயிரிகள் தங்கள் வாழ்க்கைச் சுழற்சியை நிறைவு செய்வதற்காக உப்பு நீருக்கு (கழிமுகம்) இடம்பெயர்கின்றன. வளர்ச்சியடைந்த உயிரிகள் பின்னர் ஆற்றின் மேற்பகுதிக்கு இடம் பெயருகின்றன.

## மேற்கோள்கள்

பகுப்பு:மேக்ரோபிராக்கியம்
தூத்துக்குடி மக்ரூன்

**தூத்துக்குடி மக்ரூன்** (*Thooththukkudi macaroon*)  என்பது இந்தியாவில் தமிழ்நாடு மாநிலத்தில் உள்ள துறைமுக நகரமான தூத்துக்குடியில் முதன்முதலில் தயாரிக்கப்பட்ட ஒரு சிறப்பு வகை மக்ரூன் ஆகும். மக்ரூன்கள் பாரம்பரியமாக வாதுமையிலிருந்து தயாரிக்கப்படுகின்றன. ஆனால் தூத்துக்குடி மக்ரூன்கள் முந்திரியினை முக்கிய மூலப்பொருளாகக் கொண்டுள்ளன. 
thumb|226x226px| தூத்துக்குடி மக்ரூன்

## வரலாறு
தூத்துக்குடி மக்கரூன் அடிப்படையில் தூத்துக்குடியில் இந்தியமாக்கப்பட்ட  ஐரோப்பிய மாக்கரூன் ஆகும். இதனை அருணாசலம் பிள்ளை என்பவர் இம்மாவட்டத்தில் அறிமுகப்படுத்தினார். தூத்துக்குடிக்கு வந்த போர்த்துகீசிய மாலுமிகள் உள்ளூர் தொழிலாளர்களை மக்ரூன்கள் தயாரிக்கப் பயன்படுத்தியதாகவும், அதனை இவர்கள் தற்போதைய வடிவத்திற்கு மேம்படுத்தினர் என்று வரலாறு கூறுகின்றது. இதேபோன்ற தயாரிப்பு மங்களூருவின் அடுமனைகளிலும் பரவலாகப் பிரபலமாக உள்ளது. இந்த மக்ரூன்கள் கோவாவின் போர்த்துகீசிய காலனித்துவத்தினாலும், கோவா கத்தோலிக்கர்கள் தென்கனராவிற்கு குடிபெயர்ந்ததாலும் இப்பகுதிகளில் அறிமுகமானது.

## தேவையான பொருட்கள்
* முட்டை வெள்ளை கரு
* சர்க்கரை
* முந்திரி பருப்பு

## மேற்கோள்கள்

பகுப்பு:தமிழர் சமையல்
பகுப்பு:தூத்துக்குடி
பகுப்பு:இந்திய உணவுகள்
புலியூர் சுப்ரமணியம் நாராயணசுவாமி

**புலியூர் சுப்பிரமணியம் நாராயணசுவாமி** (*Puliyur Subramaniam Narayanaswamy*)(24 பிப்ரவரி 1934 - 16 அக்டோபர் 2020) என்பவர் கருநாடக இசைப் பாடகர் ஆவார்.

## தொழில்
நாராயணசுவாமி, திருப்பாம்புரம் சோமசுந்தரம் பிள்ளை, த. மா. தியாகராஜன் ஆகியோரிடமும், பின்னர் செம்மங்குடி சீனிவாச ஐயரிடமும் இசை கற்றார். இவர் மிகவும் பாராட்டப்பட்ட ஆசிரியராகவும் இருந்தார்.

தனது 12 வயதில் பாலகான கலா ரத்தினம் பட்டம் பெற்றார். பின்னர் அனைத்திந்திய வானொலியில் பணிபுரிந்தார். 1999ஆம் ஆண்டில், இசை அகாதமி இவருக்கு 'சங்கீத கலா ஆச்சார்யா' என்ற பட்டத்தினை வழங்கியது. 2003-ல் இந்திய அரசால் இவருக்கு ’பத்ம பூசண்' விருதினை வழங்கியது. ரஞ்சனி காயத்ரி, அபிசேக் ரகுராம், காயத்ரி வெங்கடராகவன், அமிர்தா முரளி, குன்னக்குடி பாலமுரளிகிருஷ்ணா மற்றும் அக்கரை சகோதரிகள் இவரது நன்கு அறியப்பட்ட சீடர்கள் ஆவர்.

நாராயணசுவாமி, 16 அக்டோபர் 2020 அன்று காலமானார்.

## மேற்கோள்கள்

## வெளி இணைப்புகள்

* கர்நாடக பி. எஸ். நாராயணசுவாமி 
* பி. எஸ்.நாராயணசுவாமி
* பி. எஸ்.நாராயணசாமி - செம்மங்குடி பனியின் ஜோதி, பாகம் 1
* பி. எஸ். நாராயணசாமி - செம்மங்குடி பனியின் ஜோதி, பாகம் 2

பகுப்பு:சென்னைப் பாடகர்கள்
பகுப்பு:2020 இறப்புகள்
பகுப்பு:1934 பிறப்புகள்
பகுப்பு:பத்மசிறீ விருது பெற்ற கருநாடக இசைக் கலைஞர்கள்
பகுப்பு:பத்ம விபூசண் விருது பெற்ற தமிழர்கள்
பகுப்பு:தஞ்சாவூர் மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
மஞ்சூரியாவின் வரலாறு

**[[மஞ்சூரியா]]** என்பது கிழக்கு ஆசியாவில் இருக்கும் ஒரு பகுதியாகும். மஞ்சூரியாவிற்கு இரண்டு விதமான வரையறைகள் உள்ளன. சீனாவிற்குள் இருக்கும் மஞ்சூரியா ஒன்று. மற்றொன்று வடகிழக்கு சீனா மற்றும் உருசிய தூர கிழக்கு ஆகியவற்றால் பிரிக்கப்பட்டுள்ள பெரிய பகுதி. இரண்டாவது பெரிய பகுதியை குறிப்பிடுவதற்காக உருசியாவில் உள்ள மஞ்சூரியா வெளி மஞ்சூரியா என்றும் சீனாவில் உள்ள மஞ்சூரியா உள் மஞ்சூரியா என்றும் அழைக்கப்படுகிறது.

மஞ்சூரியா மஞ்சு மக்களின் தாயகமாகும். மஞ்சு என்ற பெயரை பிற்கால சிங் அரச மரபின் கான் கொங் தைசி 1636ஆம் ஆண்டு அறிமுகப்படுத்தினார். சுரசன் மக்களை குறிப்பிடுவதற்காக இப்பெயர் பயன்படுத்தப்பட்டது. சுரசன் மக்கள் ஒரு துங்குசிக் மக்களாவர். பதினேழாம் நூற்றாண்டு சீனாவை இந்த மஞ்சு மக்கள் கைப்பற்றினர். 1912 ஆம் ஆண்டு வரை நீடித்த சிங் அரசமரபை நிறுவினர்.

மக்கள் தொகையானது. 1750ஆம் ஆண்டில் 10,00,000 என்றும், 1850ஆம் ஆண்டில் 50,00,000 என்றும், 1900ஆம் ஆண்டில் 1.40 கோடி என்றும் பெருகியது. இதற்கு முக்கியக் காரணம் சீன விவசாயிகள் அப்பகுதிக்கு இடம்பெயர்ந்தது ஆகும்.

சீனா, ஜப்பான் மற்றும் உருசியா நாடுகளுக்கு அருகில் அமைந்துள்ளதால் பத்தொன்பதாம் நூற்றாண்டின் பிற்பகுதியில் இருந்தே மஞ்சூரியா ஒரு பிரச்சினைகள் ஏற்படக் கூடிய இடமாக இருந்து வருகிறது. 1860ஆம் ஆண்டு பெய்ஜிங் ஒப்பந்தத்தின்படி. உருசியப் பேரரசானது மஞ்சூரியாவின் வடக்குப் பகுதி மீது ஆதிக்கத்தை நிறுவியது. தனது கட்டுப்பாட்டை மேலும் உறுதிப்படுத்துவதற்காக சீன கிழக்கு ரயில் அமைப்பை உருசியா உருவாக்கியது. மஞ்சூரியா மற்றும் கொரியா மீதான பிரச்சனைகள் காரணமாக உருசியாவுக்கும் ஜப்பானுக்கும் 1904-1905இல் போர் ஏற்பட்டது. 1931இல் ஜப்பானியர்கள் மஞ்சூரியா மீது படையெடுத்தனர். தங்களது கைப்பாவை அரசாகிய மஞ்சுகோ அரசை நிறுவினர். வேகமாக வளர்ந்து வந்த ஜப்பானிய பேரரசின் மையமாக மஞ்சுகோ உருவானது. ஆகஸ்ட் 1945இல் சோவியத் மஞ்சூரியா மீது படையெடுத்தது. இதன் காரணமாக ஜப்பானிய ஆட்சியானது உடனடியாக வீழ்ச்சியடைந்தது. உள் மஞ்சூரியாவில் சீன ஆட்சியை சோவியத்துகள் மீண்டும் நிறுவினர். சீன உள்நாட்டுப் போரில் மாவோவின் மக்கள் விடுதலை ராணுவத்தின் மைய நடவடிக்கைகளுக்கு மஞ்சூரியா அடிப்படையான பகுதியாக விளங்கியது. இதன் காரணமாக 1949ஆம் ஆண்டு சீன மக்கள் குடியரசு உருவானது. 1950-1953 நடைபெற்ற கொரிய போரில் ஐக்கிய நாடுகள் படைக்கு எதிராக வட கொரியாவிற்கு உதவுவதற்காக மஞ்சூரியா வை அடிப்படை பகுதியாக சீன படைகள் பயன்படுத்தின. சீன சோவியத் பிரிவிற்கு பிறகு மஞ்சூரியா பிரச்சினைக்குரிய பகுதியாக உருவானது. 1969ஆம் ஆண்டு சீனா சோவியத் எல்லை பிரச்சனை உருவானது. 2004ஆம் ஆண்டே சீன உருசிய எல்லை பிரச்சனையானது தூதரக ரீதியாக தீர்த்துக் கொள்ளப்பட்டது.

## உசாத்துணை.

பகுப்பு:சீன வரலாறு
புத்தி கெட்ட மனிதர் எல்லாம்

***புத்தி கெட்ட மனிதர் எல்லாம்*** (*Puththi Ketta Manitharellam*) என்பது 2021 ஆம் ஆண்டில் வெளிவந்த இலங்கைத் தமிழ்த் திரைப்படம் ஆகும். ராஜ் சிவராஜின் இயக்கத்திலும், ஜி. கிருசோபனின் தயாரிப்பிலும் வெளிவந்தது. கே. எஸ். சாந்தகுமாரின் பாடல்களுக்கு பூவன் மதீசன் இசையமைத்திருந்தார். இத்திரைப்படம் 2021 திசம்பர் 24 அன்று யாழ்ப்பாணத் திரையரங்குகளில் வெளியிடப்பட்டது. 2018 இல் வெளியான *[[கோமாளி கிங்ஸ்]]* இற்குப் பின்னர் இலங்கையில் தயாரிக்கப்பட்டு வெளியிடப்பட்ட முதலாவது தமிழ்த் திரைப்படம் இதுவாகும்.

## நடிகர்கள்
* அரவிந்தன்
* ஆதி
* சத்தியஜித்
* இதயராஜ்
* திலக்சன்
* கண்ணா

## தயாரிப்பு
இத்திரைப்படத்தின் படப்பிடிப்புகள் முக்கியமாக யாழ்ப்பாணத்தில் படமாக்கப்பட்டது, இதன் நடிகர்கள் பெரும்பாலும் யாழ்ப்பாணத்தைச் சேர்ந்தவர்கள் ஆவர். இதன் முன்னோட்டம் 2021 திசம்பர் 3 அன்று வெளியிடப்பட்டது.

## வெளியீடு
இத்திரைப்படம் 2021 திசம்பர் 24 முதல் 26 வரை யாழ்ப்பாணத்தில் பல்வேறு திரையரங்குகளில் வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:இலங்கைத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நாடகத் திரைப்படங்கள்
பகுப்பு:பரபரப்பூட்டும் திரைப்படங்கள்
ஆர் 23 கிரிமினல்ஸ் டைரி

**ஆர்:23 கிரிமினல்ஸ் டைரி** என்பது 2021 ஆம் ஆண்டு வெளியான அதிரடித் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் கௌதம் ராகவேந்திரா ஆவார்.  யாஷிகா ஆனந்த், பவித்ரா லட்சுமி ஆகியோர் முக்கியக் கதாப்பாத்திரத்தில் நடித்துள்ளனர்.

## நடிகர்கள்

* யாஷிகா ஆனந்த்  - வர்ஷா
* பவித்ரா லட்சுமி  - வைஷ்ணவி
* இமான் அண்ணாச்சி - இன்ஸ்பெக்டர்
* ராகேஷ் சேது - அர்ஜுன்
* ஜெகா - கிருஷ்ணா
* ஆதித் சுந்தரேஸ்வரர்.- அஜய்

## மேற்கோள்கள்

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தாவீது லீன்

**சர் தாவீது லீன்** என்பவர் ஒரு ஆங்கிலேய திரைப்பட இயக்குநர் ஆவார். மிகுந்த தாக்கத்தை ஏற்படுத்திய இயக்குநர்களில் ஒருவராக பெரும்பாலானவர்களால் கருதப்படுகிறார். த பிரிட்ஜ் ஆன் த ரிவர் க்வாய் (1957), லாரன்ஸ் ஆப் அரேபியா (1962), டாக்டர் சிவாகோ (1965) மற்றும் எ பேசேஜ் டு இந்தியா (1984) போன்ற காவிய திரைப்படங்களை இவர் இயக்கியுள்ளார்.

2002ஆம் ஆண்டு பிரித்தானிய திரைப்பட நிறுவனத்தால் எக்காலத்திலும் சிறந்த திரைப்பட இயக்குநர்களில் ஒன்பதாவது நபராக வாக்களிக்கப்பட்டுள்ளார். அகாதமி விருதுக்கு ஏழு முறை பரிந்துரைக்கப்பட்டுள்ளார். பிரிட்ஜ் ஆன் த ரிவர் க்வாய் மற்றும் லாரன்ஸ் ஆப் அரேபியா ஆகிய படங்களுக்காக இரண்டு முறை சிறந்த இயக்குனருக்கான அகாதமி விருதை வென்றுள்ளார். பிரித்தானிய திரைப்பட நிறுவனத்தின் சிறந்த 100 பிரித்தானிய திரைப்படங்களின் பட்டியலில் இவர் இயக்கிய ஏழு படங்கள் இடம்பெற்றுள்ளன. முதல் ஐந்து படங்களில் மூன்று சிறந்த படங்கள் இவர் இயக்கியவையாகும். 1990 ஆண்டு அமெரிக்க திரைப்பட நிறுவனத்தின் வாழ்நாள் சாதனையாளர் விருது இவருக்கு வழங்கப்பட்டது.

## வாழ்க்கை
இவர் 25 மார்ச் 1908ஆம் ஆண்டு இங்கிலாந்தின் சர்ரே மாகாணத்தில் பிறந்தார்.

## உசாத்துணை

பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:1991 இறப்புகள்
பகுப்பு:1908 பிறப்புகள்
தூநேரி

**தூநேரி** என்பது 2021 ஆம் ஆண்டு வெளியான திரில்லர் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் சுனில் டிக்சன் ஆவார். ஜான் விஜய், நிவின் கார்த்திக், மியா ஸ்ரீ ஆகியோர் முக்கியக் கதாப்பாத்திரத்தில் நடித்துள்ளனர்.

## நடிகர்கள்
* ஜான் விஜய்  -  கருப்பசாமி
* நிவின் கார்த்திக் - இன்ஸ்பெக்டர் நவீன்
* மியா ஸ்ரீ - மாயா
* மரியா சர்ம் - நிலா  
* அஷ்மிதா - அஷ்மி  
* நகுல் - சுட்டி  
* அபிஜித் - செல்லக்கனி
* சத்விகா - ரியா                                                                              

## சான்றுகள்

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நிலப்பரப்பு

புவியியலில், **நிலப்பரப்பு**, அல்லது **மண்டலம்** அல்லது **வட்டாரம்** அல்லது **பிராந்தியம்** அல்லது **பிரதேசம்** என்பது இயற்பியல் பண்புகள் ( இயற்பியல் புவியியல் ), மனித தாக்க பண்புகள் ( மனித புவியியல் ) மற்றும் மனிதகுலம் மற்றும் சுற்றுச்சூழலின் தொடர்பு ( சுற்றுச்சூழல் புவியியல் ) ஆகியவற்றால் பரவலாகப் பிரிக்கப்பட்ட பகுதிகள். புவியியல் பகுதிகள் மற்றும் துணைப் பகுதிகள் பெரும்பாலும் அவற்றின் துல்லியமாக வரையறுக்கப்பட்ட மற்றும் சில நேரங்களில் இடைநிலை எல்லைகளால் விவரிக்கப்படுகின்றன, மனித புவியியல் தவிர, தேசிய எல்லைகள் போன்ற அதிகார வரம்புகள் சட்டத்தில் வரையறுக்கப்பட்டுள்ளன.

## மேலும் பார்க்க

* கண்டம்
* துணைக்கண்டம்
* நீரில் மூழ்கிய கண்டங்கள்
* சூப்பர் கண்டம்

## குறிப்புகள்
* பெய்லி, ராபர்ட் ஜி. (1996) *சுற்றுச்சூழல் புவியியல்* . நியூயார்க்: ஸ்பிரிங்கர்-வெர்லாக்.ஐஎஸ்பிஎன்&nbsp;
* Meinig, DW (1986). *தி ஷேப்பிங் ஆஃப் அமெரிக்கா: எ ஜியோகிராஃபிகல் பெர்ஸ்பெக்டிவ் ஆன் 500 இயர்ஸ் ஆஃப் ஹிஸ்டரி, வால்யூம் 1: அட்லாண்டிக் அமெரிக்கா, 1492-1800* . நியூ ஹேவன்: யேல் யுனிவர்சிட்டி பிரஸ்.ஐஎஸ்பிஎன்&nbsp;
* மொய்னுதீன் ஷேக். (2017) " மீடியாஸ்கேப் மற்றும் மாநிலம்: இந்தியாவின் உத்தரப் பிரதேசத்தில் உள்ள பட அரசியலின் புவியியல் விளக்கம். நெதர்லாந்து, ஸ்பிரிங்கர்.
* ஸ்மித்-பீட்டர், சூசன் (2018) *ரஷ்ய பிராந்தியங்களை கற்பனை செய்தல்: பத்தொன்பதாம் நூற்றாண்டு ரஷ்யாவில் துணை தேசிய அடையாளம் மற்றும் சிவில் சமூகம்* . லைடன்: பிரில், 2017.ஐஎஸ்பிஎன்&nbsp;

## வெளி இணைப்புகள்

* ஐக்கிய மாகாணங்களின் ஹைட்ராலஜிக் யூனிட் பகுதிகளின் வரைபடம் மற்றும் விளக்கங்கள்
* [ftp://ftp-fc.sc.egov.usda.gov/NCGC/products/watershed/hu-standards.pdf ஹைட்ராலஜிக் அலகு எல்லைகளை வரையறுப்பதற்கான கூட்டாட்சி தரநிலைகள்]
* அமெரிக்காவின் உடலியல் பகுதிகள்

பகுப்பு:புவியியல்
மல்லபூம் இராச்சியம்

**மல்லபூம் இராச்சியம்**   (**விஷ்ணுபூர் இராச்சியம்**) என்பது முதன்மையாக இந்தியாவின் மேற்கு வங்காள மாநிலத்தின் பாங்குரா மாவட்டத்திலுள்ள விஷ்ணுபூரின் மல்ல மன்னர்களால் ஆளப்பட்டப் பேரரசு ஆகும்.

### மல்லபூம் பிரதேசம்
பாங்குரா வர்த்தமானின் ஒரு பகுதியாகும். பிர்பூம், சந்தால் பர்கானாக்கள், மிட்னாபூர், புருலியாவின் ஒரு பகுதி ஆகியவற்றை உள்ளடக்கிய பிரதேசம் மல்லபூம் என்று கூறப்படுகிறது. தற்போதைய மேற்கு வங்காளத்தின் தென்மேற்குப் பகுதியிலும், தென்கிழக்கு சார்க்கண்டின் ஒரு பகுதியிலும் உள்ள பரந்த நிலப்பரப்பை மல்ல அரசர்கள் ஆண்டனர். 

### குறிப்பிடத்தக்கமை
விஷ்ணுபூர் அதன் சுடுமண் சிற்பங்களுக்கும், பலுச்சாரி புடவைகளுக்கும், டசர் பட்டுகளால் செய்யப்பட். மேலும், கிட்டத்தட்ட ஆயிரம் ஆண்டுகளாக மல்லபும் மல்ல மன்னர்களின் தலைநகராக இருந்தது.  

### நீர்த்தேக்கம்
1656 முதல் 1682 வரை ஆட்சி செய்த மல்லபூமின் ஐம்பத்திரண்டாவது அரசனான பீர் சிங்க தேவ் என்பவர் லால்பந்த், கிருஷ்ணபந்த், காந்தட்பந்த், ஜமுனாபந்த், கலிந்திபந்த், சியாம்பந்த், போகபந்த் என்று அழைக்கப்படும் ஏழு பெரிய ஏரிகள் அல்லது குளங்களையும் உருவாக்கினார்.

## மேற்கோள்கள்

பகுப்பு:மேற்கு வங்காளத்தின் வரலாறு
பகுப்பு:இந்திய அரச மரபுகள்
உஷா சர்மா

**உஷா சர்மா** (*Usha Sharma*) என்பவர் 2017 முதல் 2020 வரை இந்தியத் தொல்லியல் துறையின் தலைமை இயக்குநராக பணியாற்றியவர் ஆவார். இவர் 1985-தொகுதி ராஜஸ்தான் இந்திய ஆட்சிப் பணி அதிகாரி ஆவார். இவர் 22 ஜூலை 2017 முதல் இப்பணியில் நியமிக்கப்பட்டார். இவரது ஓராண்டு பணிக்குள் இந்நிறுவனத்திற்கு ஒரு புதிய தலைமை அலுவலகக் கட்டிடத்தினை (தாரோகர் பவன்) ஜூலை 2018 12 பிரதமர் நரேந்திர மோதியால் திறந்துவைக்கப்பட்ட பெருமையுடையவர். ஒடிசாவில் உள்ள ஜெகநாதர் கோவிலின் நாதமண்டபத்தின் மறுசீரமைப்பு மற்றும் கொனார்க்கில் உள்ள சூரியன் கோயிலின் ஜகமோகனின் பாதுகாப்பு இவரது காலத்தில் தொடங்கப்பட்ட இரண்டு முக்கிய பணிகளாகும். இவரைத் தொடர்ந்து 2020ல் வி. வித்யாவதி இப்பதவியில் நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
வீக்கோ குழுமம்

**வீக்கோ ஆய்வகங்கள்** (முன்னால் **விஷ்ணு இரசாயன தொழில் நிறுவனம்**) என்பது ஆயுர்வேதம் சார்ந்த சுகாதாரப் பொருட்களை உருவாக்கும் ஒரு தயாரிப்பு நிறுவனம் ஆகும்.

## விவரங்கள்
**கேஷவ் விஷ்ணு பெந்தர்கர்** என்பவரால் 1952 ஆம் ஆண்டு துவங்கப்பட்ட விஷ்ணு இரசாயன தொழில் நிறுவனம் பின்னாளில் வீக்கோ ஆய்வகங்கள் என்று அழைக்கப்படத் தொடங்கியது.

2012 ஆம் ஆண்டு நடத்தப்பட்ட நிறுவன நம்பிக்கை கணக்கெடுப்பின் படி வீக்கோ இந்தியாவின் நம்பகமான நிறுவனங்களின் பட்டியலில் 28 ஆவது இடத்தைப் பிடித்தது. இதுவே 2017 ஆம் ஆண்டு நடத்தப்பட்ட அதே கணக்கெடுப்பில் 17 ஆவதாக இடம் பெற்றது.

## மேற்கோள்கள்

பகுப்பு:இந்திய நிறுவனங்கள்
2021 வங்கதேச படகு தீ விபத்து

**2021 வங்கதேசப் படகு தீ விபத்து** (*2021 Bangladesh ferry fire*)  வங்காளதேச நாட்டின் இயாகாகாதி மாவட்டத்திற்கு அருகில் சுகந்தா நதியில் சென்று கொண்டிருந்த படகு திடீரென்று தீப்பிடித்து எரிந்த விபத்தைக் குறிப்பதாகும். 2021 ஆம் ஆண்டு  டிசம்பர் மாதம்  24 ஆம் தேதியன்று எம்.வி. அவியான் -10 என்ற ஒரு பயணிகள் படகு  இவ்விபத்திற்கு உள்ளானது.  இந்த சம்பவத்தில் குறைந்தது 39 பேர் உயிரிழந்துள்ளனர் மற்றும் 72 பேர் காயமடைந்துள்ளனர்.

## பின்னணி
வங்கதேச நாட்டின் தெற்கு மற்றும் வடக்குப் பகுதிகளில் 30 சதவீதம் மக்கள் ஆறுகளில் பயணம் செய்கின்றனர். குறிப்பாக ஏழைகள் மத்தியில்  படகுப் பயணம் ஒரு முன்னணி போக்குவரத்து வழிமுறையாகும். இந்நாட்டில் படகு விபத்துக்கள் பொதுவானவையாகும். கூட்ட நெரிசல், மோசமாக பராமரிக்கப்படும் கப்பல்கள், மோசமான பணியாளர் பயிற்சி மற்றும் அரசாங்க மேற்பார்வையின்மை ஆகியவற்றால் அடிக்கடி இத்தகைய விபத்துகள் நடக்கின்றன என்று பொதுவாக குற்றம் சாட்டப்படுகிறது.

## விபத்து
மூன்று தளங்கள் உள்ள படகு எம்வி அவியான் -10  டிசம்பர் மாதம் 24 ஆம் தேதியன்று டாக்கா நகரிலிருந்து பர்குணா நோக்கி பயணித்துக்கொண்டிருந்தது. 310 பயணிகளை அழைத்துச் செல்லும் திறன் கொண்ட இப்படகில் 500 பேருக்கும் மேற்பட்ட பயணிகள் அப்போது படகில் இருந்துள்ளனர். குறிப்பாக அவர்களில் பலர் வார இறுதிக்காக வீடு திரும்பிக் கொண்டிருந்தவர்களாவர். அதிகாலை 3 மணியளவில்  பயணிகளில் பலர் தூங்கிக்கொண்டிருந்தபோது, சுகந்தா நதியில் இயலோகாதி கடற்கரையில் தீ விபத்து ஏற்பட்டது. பிரிசாலில் உள்ள தீயணைப்பு சேவை மற்றும் குடிமைத் தற்காப்பு துணை இயக்குநர் கமால் உதின் புயான் கூற்றின்படி, இயந்திர அறையில் தீ பரவி, படகின் மற்ற பகுதிகளுக்கும் பரவியதாகத் தெரிகிறது.

தீ விபத்திற்கு முன்பு படகில் இயந்திர கோளாறுகள் இருந்ததாக பயணிகளில் ஒருவர் கூறியுள்ளார்.  பின்னர் இயந்திரத்தில் புகை வந்து பரவியுள்ளது. தொடர்ந்து ஏற்பட்ட கலவரத்தில் இருந்து தப்பிக்க சில பயணிகள் ஆற்றில் குதித்து நீந்தி கரைக்கு வந்தனர். 15 தீயணைப்பு அலகுகள் தீ விபத்து நடந்த 50 நிமிடங்களில் வந்தனர் என்று டெய்லி இசுடார் என்ற ஆங்கிலமொழி பத்திரிகை தெரிவித்துள்ளது.  நிலைமை 5.20 மணிக்கு கட்டுக்குள் கொண்டுவரப்பட்டது என பதிவாகியுள்ளது.  அடர்ந்த பனிமூட்டம் மீட்புப் பணிகளுக்கு இடையூறாக இருந்துள்ளது.

உள்ளூர் அதிகாரியின் கூற்றுப்படி, படகு அருகிலுள்ள கிராமத்தின் ஆற்றங்கரையில் நங்கூரமிடப்பட வேண்டும். தீயை அணைக்க நான்கு முதல் ஐந்து மணி நேரம் கடந்ததாக மாவட்ட முதன்மை நிர்வாகி இயோகர்  அலி தெரிவித்தார். படகு இயல்பு நிலைக்கு  குளிர்விக்க மேலும் 8 மணி நேரம் ஆனது. 37 சடலங்கள் மீட்கப்பட்டதாக உள்ளூர் காவல்துறை தலைவர் மொய்னுல் இசுலாம் தெரிவித்தார். பாதிக்கப்பட்டவர்களில் பெரும்பாலோர் தீயில் சிக்கி இறந்தனர் அல்லது தப்பிக்கும் போது நீரில் மூழ்கினர். காயமடைந்த 72 பயணிகள் மருத்துவமனையில் அனுமதிக்கப்பட்டனர், அவர்களில் ஏழு பேர் கடுமையான தீக்காயங்கள் மற்றும் ஆபத்தான நிலையில் இருந்தனர். பலி எண்ணிக்கை மேலும் உயரும் என எதிர்பார்க்கப்படுகிறது.

## பின்விளைவு
இச்சம்பவத்தைத் தொடர்ந்து, தீ விபத்து குறித்து விசாரணை நடத்தி, மூன்று நாட்களுக்குள் அறிக்கை அளிக்க சிறப்புக் குழுவை வங்கதேச அரசு அமைத்தது.

## மேற்கோள்கள்


பகுப்பு:வங்காளதேசம்
பகுப்பு:வங்காளதேசத்தில் விபத்துகள்
பகுப்பு:2021
விபோத்தாரிணி தேவி

**விபோத்தாரிணி தேவி** ( *Bipodtarini Devi* ) அல்லது பிபோத்தாரிணி தேவி என்பது இந்து மதக் கடவுளாகும். இவள் இந்தியாவின் மேற்கு வங்காளம், ஒடிசா, அசாம் ஆகிய மாநிலங்களில் வணங்கப்படுகிறாள். சங்கடராணி தேவியுடன் நெருங்கிய தொடர்புடையவளாகவும், துர்கையின் 108 அவதாரங்களில் ஒன்றாகவும் கருதப்படும் விபோத்தாரிணி, பிரச்சனைகளை சமாளிக்க உதவிக்காக வேண்டிக் கொள்ளப்படுகிறாள்.  அவளுடன் தொடர்புடைய வருடாந்திர திருவிழாவான விபோத்தாரிணி விரதத்தின் போது, துவிதியை முதல் தசமி  வரை சுக்ல பட்சத்தின் (வளர்பிறை நிலவு) 2வது நாள் முதல் 10வது நாள் வரை பெண்களால் அனுசரிக்கப்படும் விரதம் பற்றி தேவியின் புராணக்கதைகள் விவரிக்கப்பட்டுள்ளன. இந்து நாட்காட்டியின் படி ஆடி மாதத்தில் செவ்வாய் அல்லது சனிக்கிழமை இது அனுசரிக்கப்படுகிறது. இந்தப் புராணக்கதைகள் இவளது பெயரை நிறுவின. பிபோதா - தாரிணி, அதாவது பிரச்சனைகளில் இருந்து விடுவிப்பவர் எனப் பொருள்.  

## புராணக் கதை

[வலது|thumb|200x200px| விபோத்தாரிணியின் கதையில் [செம்பருத்தி மலர் முக்கிய இடத்தைப் பிடித்துள்ளது]]
விபோத்தரிணியின் பூசையானது (சடங்கு வழிபாடு) - பெண்களால் கடைபிடிக்கும் ஒரு விரதமாகும். இது தேவியின் புராணத்தைச் சொல்வதன் மூலம் பின்பற்றப்படுகிறது அல்லது முன் வைக்கப்படுகிறது. இந்த புராணக்கதை விஷ்ணுபூர் அல்லது பிஷ்ணுபூரில் (தற்போதைய மேற்கு வங்காளத்தில் உள்ளது), 7 ஆம் நூற்றாண்டு கிபி முதல் 19 ஆம் நூற்றாண்டு வரை பாக்டி இனத்தைச் சேர்ந்த (பர்கா சத்ரியர்) மல்ல மன்னர்களின் காலத்தில் மல்லபூம் இராச்சியத்தில் நடந்ததாக உள்ளது. நாட்டின் இராணிக்கு மாட்டிறைச்சி உண்ணும் மோச்சி இனத்தைச் சேர்ந்த ஒரு தோழி இருந்தாள். ஆர்வத்தின் காரணமாக இராணி இறைச்சியைப் பார்க்க விரும்பினார். ஒரு நாள், இராணி தன் தோழியிடம் அதைக் காட்டச் சொன்னாள். பக்தியுள்ள இந்து மன்னனின் கோபத்திற்கு பயந்து முதலில் மறுத்த தோழி, ஆனால் பின்னர் இராணியின் வேண்டுகோளுக்கு இணங்கினாள். இருப்பினும், இராணி காட்டிக் கொடுக்கப்பட்டதால், கோபமடைந்த மன்னன் அவளைக் கொல்ல விரைந்தான். இராணி தனது ஆடைகளில் இறைச்சியை மறைத்து, உதவிக்காக துர்கா தேவியிடம் வேண்டினாள். அதைத் தொடர்ந்து, மன்னன் அவளது ஆடைகளைக் கிழித்து, அவற்றின் கீழே மறைந்திருப்பதைக் கண்டபோது, அங்கு அவன் ஒரு செம்பருத்தி மலரைக் கண்டான். இன்றும் அம்மனின் பூசை பெண்களின் சடங்குகளின் ஒரு பகுதியாக உள்ளது . மேலும், குடும்ப நெருக்கடியின் போது தெய்வத்தின் தலையீட்டிற்காக செய்யப்படுகிறது.

குறிப்பிட்ட நெருக்கடியின் போது அழைக்கப்படும் துர்காவின் வேறு சில வெளிப்பாடுகளைப் போலவே, அல்லது நோய்வாய்ப்பட்ட குடும்ப உறுப்பினருக்கு உதவவும், விபோத்தாரினியும் "குணப்படுத்தும் தெய்வம்" என்று நம்பி பிரார்த்தனை செய்யப்படுகிறது.  இப்பகுதியில் உள்ள பெரும்பாலான கோவில்களின் மத நாட்காட்டியில் வருடாந்திர விபோத்தாரிணி-பூசை ஒரு முக்கியமான நிகழ்வாக இடம் பெற்றிருக்கும்.  

## சான்றுகள்

பகுப்பு:இந்து பெண் தெய்வங்கள்
கை. நா. சிறீவசுதவா

**கை. நா. சிறீவசுதவா** (*K. N. Srivastava*) என்பவர் இந்திய ஆட்சிப் பணி அதிகாரி ஆவார். இவர் சனவரி 2009 முதல் ஜனவரி 2010 வரை இந்தியத் தொல்லியல் துறையின் தலைமை இயக்குநராகப் பணியாற்றினார்.. இதற்கு முன், இவர் வானூர்தி போக்குவரத்து அமைச்சகத்தின் இணைச் செயலாளராக இருந்தார்.

## மேற்கோள்கள்

பகுப்பு:1954 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
அரைக்கோளம்

**அரைக்கோளம்** என்பது பின்வருவனவற்றைக் குறிக்கலாம்:
* ஒரு கோளத்தின் பாதி

## [[புவி]]யின் பாதியாக
* புவியின் அரைக்கோளம்
** வடக்கு அரைக்கோளம்
** தெற்கு அரைக்கோளம்
** கிழக்கு அரைக்கோளம்
** மேற்கு அரைக்கோளம்

பகுப்பு:கோளங்கள்
உட்கோளம்

வடிவவியலில் ஒரு குவிப் பன்முகியின் **உட்கோளம்** (*inscribed sphere* *insphere*) என்பது அப் பன்முகிக்குள் உள்ளடங்கியதும், பன்முகியின் ஒவ்வொரு முகத்தையும் தொடுகின்றதுமான கோளமாகும். பன்முகிக்குள் உள்ளமையும் கோளங்களுக்குள் உட்கோளம் மிகப்பெரிய கோளமாக இருப்பதோடு, அந்தப் பன்முகியின் சுற்றுக்கோளத்தின் இருமமாகவும் இருக்கும். பன்முகியின் உட்கோளத்தின் ஆரம் "உள் ஆரம்" என அழைக்கப்படுகிறது.

## பொருள் விளக்கம்
எல்லா ஒழுங்கு பன்முகிகளுக்கும் உட்கோளம் உண்டு. ஆனால் பெரும்பாலான ஒழுங்கற்ற பன்முகிகளுக்கு, அவற்றுக்குள் அடங்கக்கூடிய மிகப் பெரிய கோளம் இருந்தாலும், அவற்றின் எல்லா முகங்களையும் தொடுகின்ற பொதுக் கோளம் இருப்பதில்லை. இதுபோன்ற வேளைகளில் உட்கோளம் என்ற கருத்து முறையாக வரையறுக்கப்படாதது போலத் தோன்றுகிறது. மேலும் உட்கோளம் என்பது கீழுள்ளவாறு பலவிதமாகப் புரிந்து கொள்ளப்படுகிறது:
* பன்முகியின் எல்லா முகங்களையும் தொடுகின்ற ஒரு கோளம் இருக்குமானல், அது உட்கோளம்.
* பன்முகியின் எல்லா முகங்களின் தளங்களையும் தொடுகின்ற கோளம் இருக்குமானால் அது உட்கோளம்.
* பன்முகியின் குறிப்பிட்ட முகங்களைத் தொடுகின்ற கோளம் இருக்குமானால் அது உட்கோளம்.
* பன்முகிக்குள் பொருத்தக் கூடிய மிகப்பெரிய கோளம், உட்கோளம்.

பெரும்பாலான பன்முகிகளுக்கு மேலேயுள்ள கோளங்கள் எல்லாம் ஒன்றாக அமையும். எனவே அவ்வாறு ஒன்றாக அமையாத பன்முகிகளுக்கு உட்கோளத்தின் வரையறை எதுவென்ற குழப்பம் நேர்கிறது.

எடுத்துக்காட்டாக, ஒழுங்கு சிறு நாள்மீன் பன்னிரு முகிகளுக்கு எல்லா முகங்களயும் தொடுகின்ற கோளமும், உள்ளே பொருத்தக்கூடிய மிகப் பெரிய கோளமும் உண்டு. இரண்டில் எதனை உட்கோளமாகக் கொள்வது என்ற கேள்வி எழுகிறது. கோஎக்சிட்டர் அல்லது கன்டி & ரோலட்டு போன்றோர் எல்லா முகங்களையும் தொடுகின்ற கோளமே உட்கோளம் என்கின்றனர். அதேவேளை இவர்கள், ஆர்க்கமீடியப் பன்முகிகளுக்கு உட்கோளம் கிடையாது என்பதையும் ஆனால் ஆர்க்கமீடிய இருமங்களுக்கு (கேட்டலான் திண்மங்கள்) உட்கோளம் உள்ளது என்பதையும் ஏற்றுக்கொள்கின்றனர். பல அறிஞர்கள் இந்த வேறுபாடுகளை கருத்தில் எடுத்துக்கொள்ளாமல் பன்முகிகளின் உட்கோளங்களுக்கு பிற வரையறைகளை எடுத்துக்கொள்கின்றனர்.

## மேற்கோள்கள்

*Coxeter, H.S.M. *[[Regular Polytopes (book)|Regular Polytopes]]* 3rd Edn. Dover (1973).
*Cundy, H.M. and Rollett, A.P. *[[Mathematical Models (Cundy and Rollett)|Mathematical Models]]*, 2nd Edn. OUP (1961).

## வெளியிணைப்புகள்

* 

பகுப்பு:கோளங்கள்
பகுப்பு:பன்முகத்திண்மங்கள்
அர்பாயின்

**அர்பாயின்** (*Arbaʽein*) செகெல்லோம் (*Chehellom*) என்பது சியா இசுலாம் பிரிவில் கடைபிடிக்கும் ஓர் மத அனுசரிப்பு ஆகும். இது முகர்ரம் மாதத்தின் 10 வது நாளில்  முகமதுவின் பேரன் அல்-ஹுசைன் இபின் அலியின் தியாகத்தை நினைவுகூருகிறது. 10 அக்டோபர் 680-இல் கர்பலா எனுமிடத்தில் நடந்த போரில் யசீதின் படைகளால் கொல்லப்பட்டார். ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.
கர்பலா நகரத்தில் இமாம் ஹுசைன் கொல்லப்பட்ட இடத்தில் கல்லறை அமைக்கப்பட்டுள்ளது.

அர்பாயின் அல்லது நாற்பதாவது நாள் என்பது பல முஸ்லிம் மரபுகளில் குடும்ப உறுப்பினர் அல்லது நேசிப்பவரின் மரணத்திற்குப் பிறகு துக்கத்தின் வழக்கமான அனுசரிப்பாகும். அர்பாயின் என்பது உலகின் மிகப்பெரிய வருடாந்திர யாத்திரையாகும். இதில் 45 மில்லியன் மக்கள் ஈராக்கிலுள்ள கர்பலா நகருக்கு செல்கின்றனர்.    

## இதனையும் காண்க
*அல் ஹசன்
*அலீ
*பாத்திமா
*பன்னிருவர், சியா இசுலாம்

## சான்றுகள்

## மேற்கோள்கள்
;நூற்கள்
* 
*
* 
* 
* 
* 
* 

; கலைக்களஞ்சியங்கள் 
* 
* 
* 
* 
; வலைப்பூ
* ''Sacred Surprise behind Israel Hospital'', by Batsheva Sobelmn, special Los Angeles Times

## வெளி இணைப்புகள்
*Hussein ibn 'Ali an article of Encyclopædia Britannica.
*
*Hussein ibn 'Ali by Wilferd Madelung, an article of Encyclopædia Iranica.
*Hussein ibn 'Ali in popular Shiism by Jean Calmard, an article of Encyclopædia Iranica.
*Imam Hussein in the eyes of non-Muslims
*The Third Imam 
*Martyr Of Karbala
*An account of the death of Husayn ibn Ali
*Interactive Family Tree by Happy Books
*Story of Karbala: ''Maqtal e Abi Mukhnaf''
*Brief History of Transfer of the Sacred Head of Hussain ibn Ali, From Damascus to Ashkelon to Qahera By Qazi Dr. Shaikh Abbas Borhany PhD (USA), NDI, Shahadat al A'alamiyyah (Najaf, Iraq), M.A., LLM (Shariah) Member, Ulama Council of Pakistan. Published in *Daily News*, Karachi, Pakistan on 3 January 2009.

பகுப்பு: 626 பிறப்புகள்
பகுப்பு:680 இறப்புகள்
பகுப்பு:இசுலாமிய வரலாறு
2-எத்தில்பீனால்

**2-எத்தில்பீனால்** (*2-Ethylphenol*) C2H5C6H4OH என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். எத்தில்பீனால் சமபகுதியங்கள் மூன்றில் இதுவும் ஒன்றாகும். நிறமற்ற நீர்மமாகக் காணப்படும் 2-எத்தில்பீனால் சைலீனால்களுடன் ஒரு மாசுவாக உருவாகிறது. வணிக முறையில் பீனாலிக் பிசின்கள் தயாரிக்க இது பயன்படுகிறது. அலுமினியம் பீனாக்சைடு முன்னிலையில் எத்திலீன் அல்லது எத்தனாலை எத்திலேற்றம் செய்து 2-எத்தில்பீனாலை தயாரிக்கலாம்.

## மேற்கோள்கள்

பகுப்பு:ஆல்கைல்பீனால்கள்
பகுப்பு:அரோமாட்டிக் சேர்மங்கள்
2-குளோரோபென்சோநைட்ரைல்

**2-குளோரோபென்சோநைட்ரைல்** (*2-Chlorobenzonitrile*) ClC6H4CN என்ற மூலக்கூற்று வாய்ப்பாட்டால் விவரிக்கப்படுகின்ற  ஒரு கரிம வேதியியல் சேர்மமாகும். வெண்மை நிறம் கொண்டு ஒரு திடப்பொருளாகக் காணப்படும் இது  குளோரோபென்சோநைட்ரைலின் மூன்று சமபகுதிய கரிமச் சேர்மங்களில் ஒன்றாகும். 2-குளோரோதொலுயீனை அமோனியாக்சிசனேற்றம் செய்து 2-குளோரோபென்சோநைட்ரைல் தயாரிக்கப்படுகிறது.சாயங்கள் தயாரிப்பில் ஒரு முன்னோடிச் சேர்மமாகப் பயன்படும் 2-அமினோ-5-நைட்ரோபென்சோநைட்ரைல் தயாரிக்கப் பயன்படுவதால் 2-குளோரோபென்சோநைட்ரைல் வணிக முக்கியத்துவம் கொண்ட வேதிப்பொருளாகவும் அறியப்படுகிறது.
## மேற்கோள்கள்


பகுப்பு:2-குளோரோபீனைல் சேர்மங்கள்
பகுப்பு:பென்சோநைட்ரைல்கள்
2-நாப்தலீன்தயோல்

**2-நாப்தலீன்தயோல்** (*2-Naphthalenethiol*) என்பது C10H7SH    என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். திண்ம நிலையில் வெண்மை நிறங்கொண்டதாக இச்சேர்மம் காணப்படுகிறது. நாப்தலீனின் இரண்டு ஒற்றைதயோல்களில் இது ஒன்றாகும். 1-நாப்தலீன்தயோல் மற்றொரு ஒற்றைதயோலாகும்.

## தயாரிப்பு
தயோகார்பமேட்டைப் பயன்படுத்தி நாப்தாலில் இருந்து நியுமான் – குவார்ட் மறுசீராக்கல் வினையின் மூலம் 2-நாப்தலீன்தயோல் தயாரிக்கப்படுகிறது. 

## வினைகள்
கட்டமைப்பின் 1 மற்றும் 3 ஆம் நிலைகளில் இலித்தியமேற்ற வினைக்கு 2-நாப்தலீன்தயோல் உட்படுகிறது. 

## பயன்கள்
நறுமணச்சுவையூட்டும் வேதிப்பொருளாக 2-நாப்தலீன்தயோல் பயன்படுத்தப்படுகிறது. 
## மேற்கோள்கள்

பகுப்பு:தயோல்கள்
பகுப்பு:2-நாப்தைல் சேர்மங்கள்
2-மெத்தில்-2-எப்டேன் தயோல்

**2-மெத்தில்-2-எப்டேன் தயோல்** (*2-Methyl-2-heptanethiol*) C8H18S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தயோல் வகை வேதிச் சேர்மம் என வகைப்படுத்தப்படும் இது வைக்கோல் நிறத்தில் நீர்மமாகக் காணப்படுகிறது. 2-மெத்தில்-2-எப்டேன் தயோல் வலிமையான அருவருப்பு வாசனையைக் கொண்டுள்ளது.

மசகு எண்ணெய் உடன் கூட்டுசேர் பொருளாகவும் பலபடி வேதியியலிலும் இச்சேர்மம் பயன்படுத்தப்படுகிறது. 
1950 ஆம் ஆண்டில் எழுதப்பட்ட ஒரு கட்டுரையில் விவரிக்கப்பட்டுள்ளபடி, பெட்ரோலியத்திலிருந்து தொகுப்பு வினையில் உருவாக்கப்பட்ட மூவிணைய திறந்த சங்கிலி கார்பன் வகை மெர்காப்டன்களில் இதுவும் ஒன்றாகும்.
மசகு எண்ணெய் கூட்டு பொருட்கள், மிதவை தாது சேகரிப்பாளர்கள், இரப்பர் உரனூட்டும் முடுக்கிகள், பூஞ்சைக் கொல்லிகள் மற்றும் அயனி அல்லாத அழுக்கு நீக்கிகள் என இதை பயன்படுத்தலாம் என்று ஆரம்ப கால ஆராய்ச்சி கூறுகிறது.

## மேற்கோள்கள்

பகுப்பு:தயோல்கள்